**IELTS ফ্রি মক টেস্ট**

**IELTS ফ্রি মক টেস্ট: কোথায় এবং কিভাবে ?**  
অদূর ভবিষ্যতে কিংবা দ্রুততম সময়ের মধ্যে যারা আয়েল্টস পরীক্ষায় অংশ নেবেন বলে পরিকল্পনা করছেন, সে অনুযায়ী অনেক দিন ধরে প্রস্তুতিও নিয়েছেন; তবে প্রস্তুতি পর্যাপ্ত কিনা বা প্রস্তুতির লেভেল এখন কোন অবস্থায় আছে তা দেখে নিয়ে অগ্রসর হলে নি:সন্দেহে স্কোর আরও ভালো করা যায়। এর মানে এই যে, আপনি এতো দিন কষ্ট করে যে প্রস্তুতি নিয়েছেন তা আসলেই পর্যাপ্ত কিনা, নাকি আরও কিছুদিন প্রস্তুতি চালিয়ে যেতে হবে সেসম্পর্কে একটি স্পষ্ট চিত্র আপনি পাবেন মূল পরীক্ষার আগে দুই একটি মডেল টেস্ট দিলে। শুধু প্রস্তুতিকে যাচাই নয়; IELTS টেস্ট ফরমেটের সাথে নিজের পরিচিতি ঘটানোরও খুবই ভাল একটি মাধ্যম হতে পারে অনলাইনে প্রাকটিসের জন্য ফ্রি মক টেস্ট। আরেকটি বিষয় আপনাকে পরীক্ষার দিন কিন্তু একই সাথে লিসেনিং, রিডিং এবং রাইটিং সেকশনের উপর টানা পরীক্ষা দিতে হবে। তার মানে এই সেকশনগুলোর মধ্যে কোন ধরনের বিরতি আপনি পাচ্ছেন না। তাই পূর্ব অনুশীলনের অভিজ্ঞতা না থাকলে পরীক্ষার সময় মনোযোগ ধরে রাখা কঠিন হতে পারে। আসল পরীক্ষার মতো তাই একই কন্ডিশন মনে করে ঘরে বসেই বিনামূল্যে মডেল টেস্ট দিলে পরিস্থিতি এবং নিজের পারদর্শিতার লেভেল আঁচ করা যায়।  
এর ফলে পরীক্ষার্থী হিসেবে আপনি যেভাবে উপকৃত হবেন-  
টেস্ট ফরমেট সম্পর্কে সম্পষ্ট ধারনা পাবেন  
মূল পরীক্ষায় যে ধরনের টাস্ক দেয়া হবে সেসম্পর্কে ধারনা পাবেন  
সময়ের সাথে নিজের দক্ষতাকে যাচাই করতে পারছেন  
নিজের উত্তরকে যাচাই করে এখন প্রস্তুতির কোন অবস্থায় আছেন তা দেখা নিতে পারছেন  
পূর্ণ দৈর্ঘ্য মক টেস্টের মধ্যে নির্ভরশীল এবং প্রশ্নের ধরনের দিক থেকে এগিয়ে আয়েল্টস অফিসিয়াল সাইটের ফ্রি মক টেস্ট। যেকোন পরীক্ষার্থী এই সাইট থেকে বিনামূল্যেই ১টি পূর্ণ মডেল টেস্ট দিতে পারেন। এতে করে আপনি মূল পরীক্ষায় বসার আগে সময়ের সাথে নিজের প্রস্তুতি এবং টেকনিকগুলো ঝালাই করে নিতে পারবেন।

অনলাইনে আয়েল্টস এর ফ্রি মডেল টেস্ট কোথায় এবং কিভাবে করবেন ?

অনলাইনে বেশ কিছু সাইট আছে যারা আপনাকে অনলাইনে আয়েল্টস মডেল টেস্ট দেবার সুযোগ করে দেবে। তবে তা মূল পরীক্ষার সম্পূর্ণ অনুরূপ না হলেও নিজের প্রস্তুতি সম্পর্কে একটি ধারনা পাবেন। এবং আয়েল্টস টেস্টের ফরমেট এর সাথে নিজেকে পরিচয় ঘটানোর একটি ভাল মাধ্যম হবে এই মডেল টেস্ট।

1. Free IELTS practice tests  
2. Free IELTS practice tests by IDP  
3. IELTS Sample Practice Tests  
4. Free IELTS Practice Tests by CanadaVisa  
5. Road to IELTS – Test Drive  
  
  
বিদেশে উচ্চশিক্ষা সংক্রান্ত বিস্তারিত তথ্যের জন্য ভিজিট করুনঃ [www.eduhighway.com](http://www.eduhighway.com/?fbclid=IwAR1ASgt0zDES_IcbbK6PImtmgWOpu-eBG0m8T3xCUTfQ0ZjhMSb8rAILEdM)