**প্রস্তুতি পর্ব**

**কোচিং এর প্রয়োজনীয়তাঃ**  
আপনার ইংরেজিতে যদি বেসিক খুব ভালো হয়, তাহলে আপনি কোচিং ছাড়াই নিজে নিজেই প্রাক্টিস করে ৭-৭.৫ অনায়াসেই পেতে পারেন। তবে পরীক্ষার ধরন এবং আনুসাঙ্গীক বিষয় সম্পর্কে নিজেকে ঝালিয়ে নিতে আপনি ব্রিটিশ কাউন্সিলে কোচিং করতে পারেন। অথবা বিভিন্ন কোচিং সেন্টারে mock test দিতে পারেন। কোচিং এর ধরন অনুযায়ী প্রতি টেস্টে আপনার খরচ পরবে ৫০০-১২০০টাকার মত। যাদের বেসিক ভাল তাদের লোয়ার ক্যাটাগোরির কোচিংয়ে ভর্তি না হওয়াই শ্রেয়। এতে তাদের লাভের চেয়ে ক্ষতির সম্ভাবনাই বেশি। মনে রাখবেন এই পরীক্ষায় ভাল করার চাবিকাঠি হচ্ছে নিজের কাছে।  
  
আপনার ইংরেজির বেসিক যদি ভালো না হয়, তাহলে হাজারটা আইএলটিএস এর ক্লাস করেও ভালো স্কোরের নিশ্চয়তা পাবেন না। তাই আপনার বেসিক ভাল না হলে আগে আপনাকে আপনার ফাউন্ডেশন পাকাপোক্ত করতে হবে। এক্ষেতে যা যা করতে পারেন-  
  
◘ SSC এবং HSC পর্যায়ে যে গ্রামার পড়ানো হয় তা পঙ্খানুপুঙ্খরুপে শেষ করুন। কোন টপিকস্ বাদ দিবেন না।  
◘ রিডিং ভাল করার মূলমন্ত্র হচ্ছে বেশি বেশি ইংরেজি পড়া। ইংরেজি যত বেশী করে পড়তে পারেন ততই ভাল। ইংরেজি গল্পের বই পড়ুন। কঠিন লাগলে ছোট সাইজের বই নিয়ে শুরু করুন। বই পড়ার সময় ডিক্সোনারির সাহাজ্য নেবেন না, অচেনা শব্দ নিয়ে মাথাও ঘামাবেন না। পড়ে যান, পরে পুরো লাইন বা প্যারা পড়া শেষ হলে দেখবেন যে সেই শব্দের অর্থও বুঝে গেছেন। আর বই যত বেশী পড়তে পারেন, ততই ভাল।  
◘ রেডিওতে ইংরেজি প্রোগ্রাম ও গান শুনুন এবং বোঝার চেষ্টা করুন। টেলিভিশনে ইংরেজি সিরিয়াল, মুভি ইত্যাদি দেখুন। বুঝতে সমস্যা হলে সাবটাইটেল দিয়ে নিন। আস্তে আস্তে সাবটাইটেল ছাড়াই দেখার চেষ্টা করুন এবং কি বলছে বোঝার চেষ্টা করুন।  
◘ নিজে নিজেই ইংরেজিতে বকবক করা শুরু করুন। বাসার সবার সাথে ইংরেজিতে কথা বলুন। প্রথমে সবাই হাসাহাসি করবে। পাত্তা দিবেন না। ইংরেজি ভাষাভাষি লোকদের সাথে ফেসবুকে ফ্রেন্ডশীপ করুন। তাদের সাথে যতবেশি সম্ভব চ্যাট করুন।  
◘ Writing এ সমস্যা খুব বেশি হলে ভাল কিছু প্রতিষ্ঠান থেকে শর্টকোর্স করতে পারেন। তবে এক্ষেত্রে রংবেরঙের বিজ্ঞাপনদাতা কোচিং এর ধারেন কাছেও যাবেন না। ঢাবির ইংরেজি বিভাগে কিছু কোর্স করায়। ওখানে চেষ্টা করতে পারেন।

**প্রস্তুতির আগে যা যা জানা প্রয়োজনঃ**  
IELTS দেবার আগে জেনে নিন পরীক্ষার ফরম্যাট, মার্কস, কত পেলে কত ব্যান্ড হবে। সাধারনত প্রত্যেটি পরীক্ষায় (লিখিত,পঠিত,কথোপকথন,শোনা) ৪০-এ ৩৪ এর উপর পেলে ৭ ব্যন্ড আসবে।এটাও জেনে নিন আপনার আসলে কত band score দরকার। টার্গেট ঠিক করুন আর সে অনুযায়ী প্রস্তুতি শুরু করুন।  
  
**রেজিস্ট্রশন গাইডলাইনঃ**  
ব্রিটিশ কাউন্সিল বাংলাদেশে IELTS পরীক্ষার পরিচালনার অন্যতম প্রতিষ্ঠান। বাংলাদেশে এদের বেশ কিছু শাখা আছে। পরীক্ষা দিতে চাইলে প্রথমেই রেজিস্ট্রেশন করার প্রয়োজন হবে। রেজিস্ট্রেশন করা যায় online এ অথবা Saifurs, Mentors এর মত কোচিংগুলোতেও আজকাল রেজিস্ট্রেশন করার ব্যাপারে সাহায্য করে। তবে online এ নিজে নিজে করাই ভাল। এতে অভিজ্ঞতাও বাড়ে।  
British Council এর ওয়েবসাইট থেকে স্টেপ ফলো করে রেজিস্ট্রেশন শেষ করেন। কনর্ফাম করার পর যে পেজ আসবে ঐটা প্রিন্ট দিয়ে ফেলেন। ওদের স্টেপ অনুযায়ী টাকা এবং দরকারী কাগজপত্র জমা দিন। কিছুদিনে মধ্যেই British Council আপনাকে পরীক্ষার স্থান এবং সময়সূচী ইমেইল না এসএমএস এর মাধ্যমে জানিয়ে দিবে। সাথে একটা ৬ ডিজিটের আইডি দিবে। এটা মুখস্ত করে ফেলাই উত্তম হবে।  
  
বিদেশে উচ্চশিক্ষা সংক্রান্ত বিস্তারিত তথ্যের জন্য ভিজিট করুনঃ [www.eduhighway.com](http://www.eduhighway.com/?fbclid=IwAR31Dm3GoqwTY12qYLbEj_3ce-zaKB-5niqx1QY7v-YMGyM66WoWfuKnRHQ)